Kameraet på det nye Xiaomi-flagskib har egen OLED-skærm

Kinesiske Xiaomi har annonceret sit seneste flagskib, i form af Xiaomi Mi 11 Ultra, der er en videreudvikling af Mi 11 fra starten af februar. Ultra-udgaven har et endog endnu mere avanceret kamerasystem – inklusive en ekstra OLED-skærm, der er indlejret direkte i kamerahuset.

Kamerahuset huser tre linser; et 50-megapixel hovedkamera, der er baseret på markedets p.t. største smartphone-kamerasensor, nemlig Samsung GN2 (1 / 1,12 tommer). Derudover har den en 48-megapixel vidvinkel og et såkaldt periskop-objektiv (ligeledes 48 megapixel) der er i stand til 5x optisk zoom, 10x hybrid zoom og 120x digital zoom.

Mi 11 Ultra er også den første Xiaomi-telefon, der bruger et direkte multi-point Time-Of-Flight laserfokussystem, der ved hjælp af et dybekort på 64 zoner kan fokusere hurtigere, mere præcist og med et bredere synsfelt. Lover kineserne.

Det mest iøjnefaldende er dog den 1,1 tommer OLED-skærm, der er integreret i kamerahuset. Den har en opløsning på 126 x 294 pixels og en lysstyrke på 450 nits. Ifølge Xiaomi kan den bruges som selfie-viewfinder, et always-on-display eller til at tjekke notifikationer, hvis telefonen ligger med skærmen nedad.

Den sekundære skærm kan bruges til eksempelvis selfies (foto: Xiaomi).

Bortset fra den stærkt opgraderede kamerasamling, er specifikationerne nogenlunde identiske med Mi 11’eren. Telefonen har 6,8 tommer OLED-skærm med en opdateringshastighed på 120Hz. Det er en Samsung-skærm med afrundede sider og den har en lysstyrke på 1.700 nits. Den drives af et Qualcomm Snapdragon 888-chipset, 12 gigabyte RAM og 256 gigabyte lagerplads. Batteriet er pustet op til 5.000 mAh og kan nu hurtiglades med 67W både via kabel og trådløst. Dermed kan batteriet oplades fra 0-100 procent på bare 36 minutter – med eller uden kabel loves det.

Batteriet i Xiaomi Mi 11 Ultra er desuden bygget med en “ny innovativ type materiale”, nemlig andengenerations nano-siliciumoxidkatoder. Det giver øget energitæthed, oplyser kineserne.

Xiaomi Mi 11 Ultra x 5.

Telefonen kommer på markedet – også herhjemme – i to farver: Keramisk hvid og keramisk sort. Den vejledende udsalgspris er på 1.199 euro – omkring 8.999 kroner. Herunder de fulde specs, som delt af Xiaomi:

| Xiaomi Mi 11 Ultra

Skærm

WQHD+ 6.81” AMOLED Quad-curved DotDisplay
20:9, 3200 x 1440 upplösning
515 ppi, Contrast ratio: 5000000:1 (typ)
HBM 900 nits (typ), 1,700 nits högsta ljusstyrka (typ)
120Hz uppdateringsfrekvens, 480Hz touch sampling rate
AdaptiveSync: 30Hz/ 60Hz/ 90Hz/ 120Hz
TrueColor display, JNCD≈0.38,△E≈0.41
DCI-P3, 1.07 billion colors
HDR10+, Dolby Vision®
360° ambient light sensor 2.0
Sunlight mode 3.0, Reading mode 3.0
DisplayMate A+, SGS Eye Care Display Certification
Corning® Gorilla® Glass Victus

Bagside-display

Rear 1.1” AMOLED Display
126 x 294
450 nits högsta ljusstyrka
Touchable
Support för always-on display
Notification alerts
Rear selfie preview
Super power saver mode

Dimensioner | 64.3mm x 74.6mm x 8.38mm, 234 g

Motorrum

Qualcomm® Snapdragon 888
Kryo 680 CPU, op til 2.84GHz, med Arm Cortex-X1 technology
Qualcomm® Adreno 660 GPU
Snapdragon X60 5G modem
6th Gen AI Engine
Tre-faset kølesystem

Kamera

50MP vidvinkelkamera (Samsung GN2, 1/1.12″ sensor size, f/1.95, 8P lens, 1.4μm pixel size, 2.8μm 4-in-1 Super Pixel)
48MP Sony IMX586 ultravidvinkelkamera (1/2.0” sensor size, 128° FOV, f/2.2, 0.8μm pixel size, 1.6μm 4-in-1 Super Pixel, PDAF, 7P lens)
48MP Sony IMX586 telefotokamera (1/2.0” sensor size, 5x optisk zoom,10x hybridzoom, 120x digital zoom, f/4.1, 0.8μm pixel size, 1.6μm 4-in-1 Super Pixel)

Selfie-kamera | 20MP in-display selfiekamera (f/2.2, 0.8μm pixel size, 1.6μm 4-in-1 Super Pixel, 78˚ FOV, FF)

Tilslutninger

Dual SIM
Dual 5G standby
USB Type-C
Bluetooth 5.2
Wi-Fi 6E / Wi-Fi 6
IR blaster
NFC

Sikkerhed | In-screen fingeraftrykslæser, AI ansigtgenkendese
Opladning | 5.000 mAh batteri, 67W kablet opladning, 67W trådløs opladning, 10W omvendt ladning

Lyd

To højttalere
Sound By Harman Kardon
Hi-Res Audio Certification

Kameraet på det nye Xiaomi-flagskib har egen OLED-skærm